Zaķu iela (Rīga)
Šis raksts ir par ielu Rīgā. Par citām jēdziena Zaķu iela nozīmēm skatīt nozīmju atdalīšanas lapu. Zaķu iela ir Rīgas iela Latgales priekšpilsētas Avotu apkaimē. Zaķu iela sākas pie Pļavas ielas krustojuma un beidzas krustojumā ar Valmieras ielu. Ielas kopējais garums ir 114 metri, tā gandrīz pilnā garumā klāta ar bruģi, bet Valmieras ielas galā, kur tā ved pa caurbrauktuvi zem ēkas Nr. 7 — ar asfaltbetona segumu.